**AVALUACIÓ ORDINÀRIA**

Nota trimestral

La nota final de la convocatòria trimestral s’obté a partir de les notes obtingudes en el treball de les competències específiques de la matèria seleccionades a continuació.

De caràcter general, els instruments d’avaluació seran diferents, preveuran l'autoavaluació i la co-avaluació d’alumnat i garantiran un seguiment continu de cada alumne/a al llarg del procés d'aprenentatge.

|  |  |
| --- | --- |
| **COMPETÈNCIES ESPECÍFIQUES MATÈRIA**  | **SELECCIÓ** |
| **Competència 1.** Identificar, seleccionar, organitzar i avaluar críticament informació, contrastant-ne la fiabilitat per resoldre preguntes plantejades de forma autònoma i crear continguts relacionats amb les ciències socials. | **x** |
| **Competència 2.** Aplicar els aprenentatges de manera integrada i les diverses formes de raonament pròpies de les ciències socials, per interpretar els problemes socials rellevants i plantejar alternatives, cercant i utilitzant les estratègies adequades, analitzant críticament les solucions i reformulant el procediment, si calgués. | **x** |
| **Competència 3.** Identificar i fer servir les idees, evidències, arguments científics que sustenten l’explicació de fenòmens i processos relacionats amb les ciències socials per adoptar una posició i interpretació personal basada en criteris científics i plantejaments ètics. | **x** |

|  |  |  |
| --- | --- | --- |
|  | **INSTRUMENTS D’AVALUACIÓ** | **PONDERACIONS** |
| **COMPETÈNCIES específiques de matèria treballades aquest curs/nivell** | Actitud i participació a l’aula:* Assistència, motivació...

Activitats de desenvolupament:* Lectures, investigació...

Activitats d’estructuració:* Exercicis, debats...

Activitat d’aplicació:* Producte final
 | 10%20%30%40% |

**Observacions rellevants del instruments d’avaluació emprats.**

Per aprovar el trimestre caldrà haver superat ≥50% la suma de les competències seleccionades.

**Justificació d’absència el dia d’una prova o examen.**

Si un alumne falta el dia de presentació d’un treball rellevant d’una SA, cal que presenti certificat mèdic o justifiqui la seva absència en cas de força major. No es podrà repetir cap tasca a un alumne/a sense que aquest justificant sigui lliurat al tutor/a, i a la vegada, comunicat a cap d’estudis i/o la coordinació de batxillerat.

No es pot faltar les hores prèvies a la presentació / tasca rellevant d’una SA. Si es produeix aquest fet sense cap causa justificable, i l’alumne acudeix a fer la tasca / presentació a l’hora programada, aquest no tindrà dret a fer-lo.  L’alumne haurà de fer directament la recuperació establerta segons els criteris d’avaluació de la matèria. Si ja ha fet la tasca / presentació i es prova que ha faltat les hores prèvies sense cap justificació, el treball en qüestió no serà corregit i l’alumne s’haurà de presentar a l’activitat de recuperació establerta dins els criteris d’avaluació de la matèria.

**Activitats de recuperació trimestral**

En cas de no superar el trimestre, l’alumne/-a haurà de presentar les tasques no presentades o fetes deficientment amb una millora satisfactòria. El professor es reserva el dret de programar una prova escrita per avaluar l’assoliment de les competències de la matèria.

Nota final contínua (juny)

La nota de la final contínua s’obté a partir de les notes obtingudes en els diferents trimestres (amb les altres matèries optatives) segons:

*QF = QT1 + QT2 + QT3*

*3*

*QF = qualificació final*

*QT1 = qualificació del primer trimestre*

*QT2 = qualificació del segon trimestre*

*QT3 = qualificació del tercer trimestre*

**RECUPERACIÓ MATÈRIA PENDENT CURSOS ANTERIORS**

L’alumnat de 1r de BAT que passi de curs amb la matèria pendent (o matèries), la podrà recuperar durant el primer trimestre de 2n de BAT, d’acord amb el calendari programat de recuperació de matèries pendents.

En cas d’avaluació negativa, l’alumnat podrà recuperar la matèria en una segona convocatòria durant el 2n trimestre i en última instància, a l’avaluació final ordinària i, si escau, a l’avaluació final extraordinària.

La qualificació de la matèria després d'aquestes activitats de recuperació es qualificarà com la resta de matèries, és a dir, de l'1 al 10.

A principi de curs, el/la cap de departament i la coordinació de batxillerat faran arribar les instruccions per recuperar la/es matèria/es pendents del curs anterior a l’alumnat concret.